b"\n_START_ARTICLE_\nIlja Muromets (sagn)\n_START_PARAGRAPH_\nIlja Muromets (russisk \xd0\x98\xd0\xbb\xd1\x8c\xd1\x8f \xd0\x9c\xd1\x83\xd1\x80\xd0\xbe\xd0\xbc\xd0\xb5\xd1\x86 var i russisk mytologi en helt med overnaturlige krefter og attributter, en s\xc3\xa5klt bogatyr. Han var s\xc3\xb8nn av en fattig bonde Ilja fra Murom satt hjemme inntil han ble 30 \xc3\xa5r gammel, foraktet og bespottet av alle for sin dummhet og feighet, men s\xc3\xa5 tok han seg plutselig sammen og reiste til hovedstaden Kiev for \xc3\xa5 tilby Vladimir den store sin tjeneste. P\xc3\xa5 veien m\xc3\xb8tte han en r\xc3\xb8ver som hadde terrorisert trakten i alle sine 30 \xc3\xa5r og hadde oppn\xc3\xa5dd stor kunst i \xc3\xa5 imitere alle slags dyrelyder; han kunne skremme veifarende fra vettet ved \xc3\xa5 hyle eller knurre, men ogs\xc3\xa5 lyde som en nattergal, og derfor ble han ogs\xc3\xa5 kalt Nttergal. F\xc3\xa5 hadde sett ham fordi han holdt seg godt skjult i l\xc3\xb8vverket og brukte \xc3\xa5 skyte sine ofre langt borte fra sine hjemmesteder. Ilja fikk imidlertid \xc3\xb8ye p\xc3\xa5 r\xc3\xb8veren i et buskas bak ni grove trestammer i en rad, skj\xc3\xb8t ham \xc3\xb8yeblikkelig mitdt i \xc3\xb8yet og tok ham s\xc3\xa5 til fange. R\xc3\xb8verens kone dukket opp og tilb\xc3\xb8d ham store rikdommer i l\xc3\xb8sepenger, og parets ondsinnede s\xc3\xb8nner i sorte rustninger gjorde et veddem\xc3\xa5l p\xc3\xa5 at de kunne sperre hans vei, men Ilja tok ham med seg til Kiev og overrakte r\xc3\xb8veren til kong Vladimir den store, som ble s\xc3\xa5 imponert at han med det samme plasserte Ilja i fremste blant sine uredde kjemper._NEWLINE_Muromets' oppdrag var \xc3\xa5 beskytte sitt folk. Til sitt r\xc3\xa5dvelde hadde han utrolige krefter og dessuten en hest som kunne fly og en pil og bue med fantastiske egenskaper. S\xc3\xa5 stor var hans kapasitet at han av og til forbindes med den slaviske kamp- og lynguden Perun._NEWLINE_Ilja Muromets er ogs\xc3\xa5 navnet p\xc3\xa5 en symfoni, komponert av Reinhold Gli\xc3\xa8re._NEWLINE_Hans navn ble ogs\xc3\xa5 brukt p\xc3\xa5 Russlands f\xc3\xb8rste store bombefly, Sikorsky Ilya Muromets"